CELEX: 62013TN0508
Language: bg
Date: 2013-09-20 00:00:00
Title: Дело T-508/13: Жалба, подадена на 20 септември 2013 г. — Government of Malaysia/СХВП — Vergamini (HALAL MALAYSIA)

30.11.2013   
            
            
               BG
            
            
               Официален вестник на Европейския съюз
            
            
               C 352/17
            
         Жалба, подадена на 20 септември 2013 г. — Government of Malaysia/СХВП — Vergamini (HALAL MALAYSIA)
   (Дело T-508/13)
   2013/C 352/33
   Език на жалбата: английски
   
      Страни
   
   
      Жалбоподател: Government of Malaysia (Putrajaya, Малайзия) (представители: R. Volterra, Solicitor, R. Miller, Barrister, V. von Bomhard и T. Heitmann, lawyers)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Paola Vergamini (Castelnuovo di Garfagnana, Италия)
   
      Искания на жалбоподателя
   
   Жалбоподателят иска от Общия съд:
   
               —
            
            
               Да отмени решението на първи апелативен състав на Службата за хармонизация във вътрешния пазар (марки, дизайни и модели) от 27 юни 2013 по преписка R 326/2012-1; и
            
         
               —
            
            
               Да осъди ответника и другата страна в производството пред апелативния състав, ако тя встъпи в производството като подпомагаща страна, да понесат направените от тях съдебни разноски.
            
         
      Правни основания и основни доводи
   
   
      Заявител на марката на Общността: другата страна в производството пред апелативния състав
   
      Марка на Общността, предмет на спора: фигуративна марка, съдържаща словните елементи „HALAL MALAYSIA“ за стоки и услуги от класове 5, 18, 25, 29, 30, 31, 32 и 43 — заявка за марка на Общността № 9 169 343
   
      Притежател на марката или знака, на която/който е направено позоваване в подкрепа на възражението: жалбоподателят
   
      Марка или знак, на която/който е направено позоваване в подкрепа на възражението: нерегистрирана фигуративна марка, съдържаща словните елементи „HALAL MALAYSIA“, известна във 27-те държави членки на Европейския съюз по смисъла на член 8, параграф 2, буква в) от Регламента относно марката на Общността във връзка с член 6 bis от Парижката конвенция и съгласно член 8, параграф 4 от Регламента относно марката на Общността нерегистрирана фигуративна марка в Обединеното кралство
   
      Решение на отдела по споровете: отхвърля възражението в цялост
   
      Решение на апелативния състав: отхвърля жалбата
   
      Изложени правни основания: нарушение на член 8, параграф 4 от Регламента относно марката на Общността